**Theodor Johnsson** (s. 6. helmikuuta 2003 Helsingborg, Ruotsi) on ruotsalainen jääkiekkopuolustaja, joka pelaa SM-liigajoukkue Vaasan Sportissa. Hän laukoo oikealta.

Ura
---

### Seuraura

Johnsson on Helsingborgs HC:n kasvatti. Hän siirtyi kaudeksi 2007–2008 Rögle BK:n U16-joukkueeseen. Kaudeksi 2008–2009 Johnsson siirtyi Växjö Lakers HC:n organisaatioon. Hän toimi kaudella 2009–2010 seuran J18-joukkueen kapteenina. Johnsson oli J18 Elitissä joukkueen tehokkain puolustaja tehoilla 2+11=13. Kaudella 2021–2022 hän oli Lakersin J20-joukkueen tehokkain puolustaja tehoilla 11+12=23. Johnsson jakoi J20 Nationellin puolustajien maalipörssin toisen sijan Rögle BK:n Sebastian Törnqvistin ja Skellefteå AIK:n Elias Salomonssonin kanssa edellään Timrå IK:n Emil Melander. Johnsson voitti myös Lakersin sisäisen tehotilaston lukemalla +19.

Johnsson debytoi kaudella 2021–2022 myös seuran SHL-joukkueessa, jossa hän pelasi 18 runkosarja-, neljä playoff- ja viisi Mestarien liigan ottelua ilman tehopisteitä. Johnsson teki miesten pääsarjadebyyttinsä CHL:n avauskierroksella 27. elokuuta 2021 tšekkiläistä HC Sparta Prahaa vastaan. Hänet merkittiin Lakersin kakkospuolustajapariin Miika Koiviston viereen. Johnsson sai ottelussa jääaikaa 5.59 minuuttia. SHL-debyyttinsä hän teki runkosarjan kymmenennellä kierroksella 14. lokakuuta 2021 Skellefteå AIK:ta vastaan. Johnsson merkittiin Lakersin kolmospuolustajapariin Ludvig Claessonin viereen. Hän sai ottelussa jääaikaa 13.04 minuuttia. Johnssonille merkittiin teholukema –1.

Kaudeksi 2022–2023 Johnsson siirtyi vuoden mittaisella sopimuksella Malmö Redhawksiin. Hän pelasi siellä 35 runkosarjaottelua tehopistein 2+1=3 ja yhden playout-ottelun ilman tehopisteitä. Johnsson avasi maalitilinsä SHL:ssä tehden kauden molemmat maalinsa runkosarjan päätöskierroksella 9. maaliskuuta 2023 vieraissa Luleå HF:ää vastaan. Hänen ensimmäinen osumansa jäi Redhawksin 1–3-voittoon päättyneen ottelun voittomaaliksi.

Johnsson siirtyi kaudeksi 2023–2024 kaksivuotisella sopimuksella SM-liigajoukkue Vaasan Sportiin.

### Maajoukkueura

Johnsson pelasi World U-17 Hockey Challengessa vuonna 2019. Yhteensä hän on pelannut 12 poikien maaottelua.

Muuta
-----

Johnssonin isoveli Bernhard ja pikkuveli Leonard ovat myös pelanneet jääkiekkoa puolustajina.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2019–2020 | Växjö Lakers HC | SuperElit | 7 | 0 | 1 | 1 | 0 | – | – | – | – | – |
| 2020–2021 | Växjö Lakers HC | J20 Nationell | 15 | 0 | 1 | 1 | 4 | – | – | – | – | – |
| 2021–2022 | Växjö Lakers HC | J20 Nationell | 41 | 11 | 12 | 23 | 16 | 3 | 0 | 0 | 0 | 2 |
|  | Växjö Lakers HC | SHL | 18 | 0 | 0 | 0 | 2 | 4 | 0 | 0 | 0 | 0 |
| 2022–2023 | Frölunda HC | J20 Nationell | 23 | 2 | 9 | 11 | 12 | 3 | 0 | 0 | 0 | 2 |
|  | Frölunda HC | SHL | 35 | 2 | 1 | 3 | 0 | – | – | – | – | – |
| 2 kautta | yhteensä | SHL | 53 | 2 | 1 | 3 | 2 | 4 | 0 | 0 | 0 | 0 |

Lähteet
-------

* Theodor Johnsson The Internet Hockey Databasessa (englanniksi)
* Theodor Johnsson Eurohockey-sivustolla (englanniksi)
* Theodor Johnsson *Elite Prospects*. Everysport Media Group AB.  (englanniksi)

### Viitteet

1. 1 2 3 4  Theodor Johnsson *Elite Prospects*. Everysport Media Group AB.  (englanniksi)
2. ↑  Elite Prospects - Växjö Lakers HC J18 *eliteprospects.com*. Everysport Media Group AB. Viitattu 29.7.2023. (englanniksi)
3. ↑  Elite Prospects - J20 Nationell Stats 2021-2022 *eliteprospects.com*. Everysport Media Group AB. Viitattu 29.7.2023. (englanniksi)
4. ↑  Elite Prospects - Växjö Lakers HC J20 *eliteprospects.com*. Everysport Media Group AB. Viitattu 29.7.2023. (englanniksi)
5. ↑  Matches *championshockeyleague.com*.  27.8.2023. Champions Hockey League (CHL) AG. Viitattu 29.7.2023. (englanniksi)
6. ↑  Matches *championshockeyleague.com*.  27.8.2023. Champions Hockey League (CHL) AG. Viitattu 29.7.2023. (englanniksi)
7. ↑  VÄX - SKE (Line Up) *stats.swehockey.se*.  14.10.2021. Svenska Ishockeyförbundet. Viitattu 29.7.2023. (englanniksi)
8. ↑  Theodor Johnsson *old.shl.se*. SHL AB. Viitattu 29.7.2023. (ruotsiksi)
9. ↑  Winnberg, Christian: 19-årig skåning klar för Redhawks *malmoredhawks.com*.  9.5.2022. Malmö Redhawks Ishockey AB. Viitattu 29.7.2023. (ruotsiksi)
10. ↑  LHF - MIF (1-3) *stats.swehockey.se*.  9.3.2023. Svenska Ishockeyförbundet. Viitattu 29.7.2023. (englanniksi)
11. ↑  Theodor Johnsson *old.shl.se*. SHL AB. Viitattu 29.7.2023. (ruotsiksi)
12. ↑  Ruotsalaisinvaasio Vaasaan jatkuu − nuori Theodor Johnsson Sportin puolustuskalustoon *Jatkoaika.com*.  15.5.2023. Jatkoaika r.y. Viitattu 29.7.2023.
13. ↑  Bernhard Johnsson *Elite Prospects*. Everysport Media Group AB.  (englanniksi)
14. ↑  Leonard Johnsson *Elite Prospects*. Everysport Media Group AB.  (englanniksi)

Sport – SM-liiga
7 Lerby |
10 Lööke |
11 Hjalmarsson |
12 Stråka |
13 Riska |
15 Vesala |
16 Johnsson |
17 Stålberg |
21 Nalli |
24 Scarlett |
25 Holmström |
28 Sundstöm |
36 Tommila |
40 Mattsson |
37 Leppänen |
52 Hietanen |
53 Aarnio |
60 Reijola |
63 Heikkinen |
71 Nieminen |
77 Povše |
88 Miketinac |
95 Svoboda |
96 Mašič  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson